

**ระบบเตือนภัยเศรษฐกิจอุตสาหกรรมของไทย**

**เดือนกรกฎาคม 2568 “ส่งสัญญาณเฝ้าระวัง” ต่อเนื่องจากเดือนก่อน**

**คาดการณ์ 2 เดือนข้างหน้า “ส่งสัญญาณเฝ้าระวัง” หดตัวจากปัจจุบัน**

**คาดการณ์ 4-6 เดือนข้างหน้า “ส่งสัญญาณเฝ้าระวัง” มีแนวโน้มหดตัวต่อเนื่อง**

**รายงานผลระบบเตือนภัยเศรษฐกิจอุตสาหกรรมของไทย**

**The Early Warning System of Industrial Economics (EWS\_IE)**

**เผยแพร่ : 25 กรกฎาคม 2568**

**ประเด็นสำคัญ : เดือนกรกฎาคม 2568**

* + **เศรษฐกิจอุตสาหกรรมของไทยเดือนนี้ยังอยู่ในเกณฑ์เฝ้าระวัง**
	+ **ปัจจัยในประเทศมีทิศทางชะลอลงตามการลงทุนภาคเอกชนและการนำเข้าวัตถุดิบและสินค้าขั้นกลางที่ปรับลดลง ส่วนความเชื่อมั่นฯ ด้านคำสั่งซื้อยังคงมีสภาวะแย่ลงตามธุรกิจโรงแรมและร้านอาหาร**
	+ **ปัจจัยต่างประเทศยังมีความเปราะบางจากผลกระทบของนโยบายการค้าสหรัฐฯ ส่งผลให้การนำเข้าและส่งออกของตลาดหลักของไทยอยู่ในภาวะเฝ้าระวังเป็นส่วนใหญ่**

**ระดับสัญญาณเตือนภัยขององค์ประกอบหลัก เดือนกรกฎาคม 2568**

 **INV\_TH IMV\_TH EXP\_TH NEW\_TH IPI\_EU**

 **EXVA\_CN INVA\_IN EXVA\_AUS CLI\_JP IPIF\_US PMI\_ASE**

**ระดับสัญญาณเตือนภัยขององค์ประกอบหลัก 2 เดือนข้างหน้า**

 **INV\_TH IMV\_TH EXP\_TH NEW\_TH IPI\_EU BSI\_TH\_3E TISI\_3E**

 **EXVA\_CN INVA\_IN EXVA\_AUS CLI\_JP IPIF\_US PMI\_ASE**

 **คาดการณ์ 2 เดือนข้างหน้า (ส.ค.-ก.ย.68) “ส่งสัญญาณเฝ้าระวัง”** คาดว่าค่าวัฏจักรมีแนวโน้มหดตัวจากปัจจุบัน ตามความกังวลต่อประเด็นอัตราภาษีนำเข้าที่ไทยได้รับจากสหรัฐฯ และเศรษฐกิจจีนที่ชะลอตัว แต่การผลิตสินค้าอิเล็กทรอนิกส์มีแนวโน้มเติบโตได้จากความต้องการในตลาดโลก

 **คาดการณ์ 4-6 เดือนข้างหน้า (ต.ค.-ธ.ค.68) “ส่งสัญญาณเฝ้าระวัง”** คาดว่าค่าวัฏจักรหดตัวต่อเนื่อง ตามบรรยากาศการค้าโลกที่อาจซบเซาลงจากมาตรการภาษีนำเข้าของสหรัฐฯ ขณะที่ปัจจัยในประเทศยังมีความเปราะบางในด้านการลงทุนที่ขยายตัวแผ่วลงจากความไม่แน่นอนของภาวะเศรษฐกิจ

**ระดับสัญญาณเตือนภัยองค์ประกอบหลัก ปัจจัยภายในประเทศ : “ส่งสัญญาณปกติเบื้องต้น แต่มีแนวโน้มเติบโตได้น้อยลง”**

* **ดัชนีการลงทุนภาคเอกชนของไทย (INV\_TH) :** **“ส่งสัญญาณชะลอตัว” ค่าวัฏจักรอยู่ในเกณฑ์ปกติเบื้องต้น แต่มีแนวโน้มชะลอตัวต่อเนื่อง** สอดรับกับค่าดัชนีที่ชะลอลงจากเดือนก่อน ตามการลงทุนหมวดเครื่องจักรฯ ที่ปรับลดลง ขณะที่หมวดยานพาหนะและก่อสร้างทรงตัวจากเดือนก่อน
* **ดัชนีปริมาณสินค้านำเข้าของไทย (IMV\_TH) : “ส่งสัญญาณปกติเบื้องต้น” ค่าวัฏจักรยังคงอยู่ในเกณฑ์ปกติเบื้องต้น** สอดรับกับค่าดัชนีที่ขยายตัว
จากเดือนก่อน ตามการนำเข้าคอมพิวเตอร์จากไต้หวัน รถยนต์นั่งจากจีน และยาจากสหภาพยุโรปที่ปรับสูงขึ้น ส่วนหมวดวัตถุดิบและสินค้าขั้นกลางปรับลดลง
* **ดัชนีราคาส่งออก (EXP\_TH) : “ส่งสัญญาณปกติเบื้องต้น” ค่าวัฏจักรเพิ่มขึ้นเล็กน้อยจากเดือนก่อน** สอดรับกับค่าดัชนีที่ปรับสูงขึ้นจากเดือนก่อน
ตามความต้องการสินค้าอิเล็กทรอนิกส์และคอมพิวเตอร์ที่ฟื้นตัว รวมถึงการส่งออกอาหารแปรรูปที่ขยายตัวได้ดี สาเหตุหลักเกิดจากความต้องการนำเข้าเร่งตัวสูง เพื่อหลีกเลี่ยงมาตรการภาษีนำเข้าของสหรัฐฯ และเพื่อรองรับความต้องการใช้งาน AI ในตลาดโลกที่สูงขึ้น รวมถึงการเติบโตของธุรกิจ Data Center
* **ดัชนีความเชื่อมั่นด้านคำสั่งซื้อของไทย (NEW\_TH) : “ส่งสัญญาณเฝ้าระวังลดลง” ค่าวัฏจักรเพิ่มขึ้นเล็กน้อยจากเดือนก่อน** สอดคล้องกับความเชื่อมั่น ด้านคำสั่งซื้อที่ปรับสูงขึ้น แต่ยังอยู่ในสภาวะแย่ลง โดยเฉพาะในธุรกิจโรงแรมและร้านอาหารที่ปรับลดลงตามจำนวนนักท่องเที่ยวต่างชาติ ส่วนภาคการผลิต
มีคำสั่งซื้อดีขึ้นในกลุ่มชิ้นส่วนอิเล็กทรอนิกส์และอาหารที่มีการส่งออกเพิ่มขึ้น ก่อนครบกำหนดการชะลอใช้มาตรการภาษีนำเข้าของสหรัฐฯ

**ระดับสัญญาณเตือนภัยขององค์ประกอบหลัก *ปัจจัยต่างประเทศ* : “ส่งสัญญาณเฝ้าระวัง ชะลอตัวจากเดือนก่อน”**

* **ดัชนีผลผลิตอุตสาหกรรมของสหภาพยุโรป (IPI\_EU) : “ส่งสัญญาณเฝ้าระวังเพิ่มขึ้น” ค่าวัฏจักรหดตัวเล็กน้อยจากเดือนก่อน** ตามผลผลิตที่ปรับลดลง
ในฝรั่งเศส อิตาลี ออสเตรีย นอร์เวย์ และเบลเยียม โดยภาพรวมเศรษฐกิจยูโรโซนมีแนวโน้มชะลอตัวลงไม่เอื้อต่อการเพิ่มขึ้นของรายได้และการบริโภค
* **มูลค่าส่งออกของจีน (EXVA\_CN) : “ส่งสัญญาณเฝ้าระวังเพิ่มขึ้น” ค่าวัฏจักรอยู่ในเกณฑ์เฝ้าระวัง** โดยมูลค่าส่งออกเติบโตน้อยลงจากเดือนก่อน จากผลของสงครามการค้ากับสหรัฐฯ ที่ฉุดรั้งการเติบโตของการส่งออกไปยังสหรัฐฯ แต่การส่งออกยังเติบโตในตลาดอาเซียน โดยเฉพาะตามแนวเส้นทางรถไฟลาว-จีน
* **มูลค่านำเข้าของอินเดีย (IMVA\_IN) : “ส่งสัญญาณเฝ้าระวังเพิ่มขึ้น” ค่าวัฏจักรติดลบเพิ่มขึ้นจากเดือนก่อน** ตามมูลค่านำเข้าที่ปรับลดลงทั้งจาก
ช่วงเดียวกันในปีก่อนและเดือนก่อน โดยเฉพาะน้ำมันดิบและผลิตภัณฑ์ปิโตรเลียม รวมถึงส่วนประกอบยานยนต์ เป็นผลจากปัจจัยด้านราคาที่ปรับลดลง
* **มูลค่าส่งออกของออสเตรเลีย (EXVA\_AUS) : “ส่งสัญญาณเฝ้าระวังลดลง” ค่าวัฏจักรยังคงอยู่ในเกณฑ์เฝ้าระวัง** สอดรับกับมูลค่าส่งออกที่ขจัดฤดูกาลปรับลดลงเมื่อเทียบกับช่วงเดียวกันในปีก่อน โดยเฉพาะการส่งออกถ่านหินและก๊าซธรรมชาติเหลว (LNG) ที่ลดลงอย่างมีนัยสำคัญ
* **ดัชนีชี้นำเศรษฐกิจของญี่ปุ่น (CLI\_JP) : “ส่งสัญญาณเฝ้าระวังลดลง” ค่าวัฏจักรใกล้เคียงกับเดือนก่อน** โดยค่าดัชนีฯ ปรับลดลงจากเดือนก่อนและ
ช่วงเดียวกันในปีก่อน เนื่องจากความเสี่ยงของนโยบายการค้าของรัฐบาลสหรัฐอเมริกาที่ยังมีมาตรการอื่น ๆ นอกเหนือจากภาษีตอบโต้
* **ดัชนีผลผลอุตสาหกรรมสินค้าขั้นสุดท้ายของสหรัฐอเมริกา** **(IPIF\_US) : “ส่งสัญญาณปกติเบื้องต้น” ค่าวัฏจักรใกล้เคียงกับเดือนก่อน** ผลผลิตสหรัฐฯ เติบโตเล็กน้อยจากเดือนก่อน จากผลของนโยบายการค้าสหรัฐฯ ที่กดดันให้ผู้ค้าและผู้จัดหาวัตถุดิบในประเทศหันมาสั่งซื้อสินค้าที่ผลิตในประเทศมากขึ้น
* **ดัชนีผู้จัดการฝ่ายจัดซื้อภาคการผลิตของอาเซียน (PMI\_ASE) : “ส่งสัญญาณเฝ้าระวัง” ในระดับใกล้เคียงกับเดือนก่อน** สอดรับกับค่าดัชนีที่หดตัวรุนแรง โดยเฉพาะการผลิตของเวียดนามและอินโดนีเซียที่ปรับลดลง จากผลกระทบของคำสั่งซื้อใหม่เพื่อการส่งออกที่ชะลอตัว และปริมาณงานคงค้างที่ปรับลดลง



**ที่มาของข้อมูล**

1. **INV\_TH** หมายถึง ดัชนีการลงทุนภาคเอกชน (ธปท.)
2. **IMV\_TH** หมายถึง ดัชนีปริมาณสินค้านำเข้า (ธปท.)
3. **EXP\_TH** หมายถึง ดัชนีคดัชนีราคาส่งออก (สนค. กระทรวงพาณิชย์)
4. **NEW\_TH** หมายถึง ดัชนีความเชื่อมั่นด้านคำสั่งซื้อของไทย (ธปท.)
5. **IPI\_EU** หมายถึง ดัชนีผลผลิตอุตสาหกรรมของยูโรโซน (OECD)
6. **EXVA\_CN** หมายถึง มูลค่าส่งออกของจีน สกุลเงินดอลลาร์สหรัฐ (OECD)
7. **IMVA\_CN** หมายถึง มูลค่านำเข้าของอินเดีย สกุลเงินดอลลาร์สหรัฐ (OECD)
8. **EXVA\_AUS** หมายถึง มูลค่าส่งออกของออสเตรเลีย สกุลเงินดอลลาร์สหรัฐ (OECD)
9. **CLI\_JP** หมายถึง ดัชนีชี้นำเศรษฐกิจของญี่ปุ่นที่ขจัดฤดูกาลแล้ว (OECD)
10. **IPIF\_US** หมายถึง ดัชนีผลผลิตอุตสาหกรรมสินค้าขั้นสุดท้ายของสหรัฐอเมริกา (Board of Governors of the Federal Reserve System (US))
11. **PMI\_ASE** หมายถึง ผู้จัดการฝ่ายจัดซื้อภาคการผลิตของอาเซียน (IHS Markit)

**วิธีการคำนวณ**

ใช้แบบจำลอง Non Parametric ในรูปแบบดัชนีผสม (Composite) คำนวณตามสูตรการคำนวณหาค่ามาตรฐาน (Normalization) โดยข้อมูลที่ใช้ในการคำนวณเดือนปัจจุบัน คือ ข้อมูลจริงเมื่อ 1-2 เดือนที่ผ่านมา (ฉบับนี้ใช้ข้อมูลเดือน
พฤษภาคม-มิถุนายน 2568)

**รายงานผลระบบเตือนภัยเศรษฐกิจอุตสาหกรรมของไทย (The Early Warning System Industrial Economics: EWS\_IE)**

**การอ่านค่าระดับส่งสัญญาณเตือนภัยฯ มี 5 ระดับ ได้แก่**

* **สัญญาณไฟสีเขียว หมายถึง ส่งสัญญาณปกติ**
* **สัญญาณไฟสีเขียวอ่อน หมายถึง ส่งสัญญาณปกติเบื้องต้น**
* **สัญญาณไฟสีเหลือง หมายถึง ส่งสัญญาณเฝ้าระวัง**
* **สัญญาณไฟสีแดงอ่อน หมายถึง ส่งสัญญาณไม่ปกติเบื้องต้น**
* **สัญญาณไฟสีแดง หมายถึง ส่งสัญญาณไม่ปกติระยะรุนแรง**

**การอ่านค่าดัชนีชี้นำวัฏจักร (ค่ามาตรฐานเท่ากับ 0)**

* **หากมีค่ามากกว่า 0 หมายถึง** เศรษฐกิจอุตสาหกรรมมีภาวะปกติ ความเสี่ยงเกิดเหตุการณ์วิกฤตอยู่ในระดับต่ำมาก
* **หากมีค่าใกล้เคียงหรือเท่ากับ 0 ในช่วงขาขึ้น หมายถึง** เศรษฐกิจอุตสาหกรรมมีแนวโน้มฟื้นตัวจากภาวะวิกฤต แต่ยังมีความเสี่ยงที่ต้องเฝ้าระวัง
* **หากมีค่าใกล้เคียงหรือเท่ากับ 0 ในช่วงขาลง หมายถึง** เศรษฐกิจอุตสาหกรรมมีแนวโน้มถดถอยเข้าสู่ภาวะเฝ้าระวัง
* **หากมีค่าน้อยกว่า 0 แต่ไม่เกิน -1** เศรษฐกิจอุตสาหกรรมของไทย อยู่ในภาวะเฝ้าระวังเหตุการณ์วิกฤต
* **หากมีค่าน้อยกว่า -1 หมายถึง** เศรษฐกิจอุตสาหกรรมของไทย อยู่ในภาวะเกิดเหตุการณ์วิกฤต

**ติดต่อสอบถามข้อมูลเพิ่มเติม: สำนักงานเศรษฐกิจอุตสาหกรรม (สศอ.)**

**75/6 ถนนพระราม 6 เขตราชเทวี กรุงเทพมหานคร โทร 0 2430 6806 ต่อ 680604 ถึง 680607**

